Motswana a re, phokoje go tshela yo o diretsenyana. A raya eng? O a bo a raya gore, motho yo o kgonang botshelo, ke yo o emang ka diano, a itirela, e seng gore mongwe a tle go mo direla. Nyosi Mhlanga o belegetswe kwa Gutshwa ka 1941 mme a golela mo Gutshwa mo pusong ya bothati jwa setso jwa ga Khumalo. Ke motsana o o ka nnang dikhilomitara di le 20 go tswa White River mo Mpumalanga. O simolotse sekolo mo sekolong sa Gutshwa ka 1952. O tlogetse sekolo morago ga go falola mophatho wa botlhano ka 1959. O ne a simolola go dira jaaka modira mo ntlong ka 1960 kwa Plaston. O dirile nako e ntsi a dira mo dihoteleng jaaka moapei le moabadijo kgotsa weitere. O ne a nyetse moswi Evah Khumalo ka 1964. Ba ne ba tshegofaditswe ka bana ba le babedi, mosimane le mosetsana. Gajaana o nna a le esi.